लोक अदालत की सफलता को लेकर न्यायिक अधिकारियों की बैठक हुई
राज्यविधिक सेवा प्राधिकरण के आदेश पर आगामी 8 अप्रैल को प्रस्तावित राष्ट्रीय लोक अदालत की सफलता को लेकर दो मार्च को जिला एवं सेशन न्यायाधीश रमेशचंद मीना के सानिध्य में बैठक हुई। बैठक में न्याय क्षेत्र के सभी न्यायालयों के पीठासीन अधिकारी उपस्थित थे। आगामी लोक अदालत में उच्च न्यायालय के निर्देश पर पारिवारिक, श्रम, बैंक, रिकवरी, दीवानी, फौजदारी मामलों में समझौते के आधार पर निस्तारण किए जाने के प्रयास होंगे। प्रशासन पुलिस विभाग का सहयोग लेते हुए तामील को समय पर करवाने तथा विभिन्न माध्यमों से राष्ट्रीय लोक अदालत का प्रचार-प्रसार किए जाने के भी निर्देश दिए।
hin_Deva hin_Deva